Stolt henrik

Stolt henrik (Blitum bonus-henricus) er en flerårig urt i amarantfamilien. Den ble tidligere regnet til slekta Chenopodium som Chenopodium bonus-henricus.

Stengelen er opprett og kan bli mer enn en halv meter høy. Bladene er store og trekantede til ruteformete. De små blomstene sitter i lange, akslignende klaser i toppen av stengelen. Planten vokser på ulike typer kulturmark. 

Arten var opprinnelig utbredt i fjellstrøk i Mellom- og Sør-Europa. Den er blitt dyrket som grønnsak og medisin for dyr og er slik blitt naturalisert i Vest-Frankrike, De britiske øyer, Sør-Skandinavia og østover til vestlige Russland. Til Norge ble den sannsynligvis innført i middelalderen, og arten finnes nå spredt i Sør-Norge, spesielt i Akershus, Buskerud og midtre og indre Sogn.

 Referanser 

 Litteratur 
miniatyr|venstre|Blomsterstand





 Eksterne lenker 


Kategori:Amarantfamilien
Kategori:Karplanter på norsk rødliste